b'\n_START_ARTICLE_\nEos\n_START_PARAGRAPH_\nEos (m.kreik. \xe1\xbc\xa8\xcf\x8e\xcf\x82) eli Aurora (lat.) on aamuruskon jumalatar kreikkalaisessa mytologiassa. H\xc3\xa4n kulkee aamuisin veljens\xc3\xa4 Helioksen eli auringon edell\xc3\xa4 ja kulkee p\xc3\xa4iv\xc3\xa4n aikana taivaankannen yli. Illalla Eos muuttuu Hesperaksi eli illaksi Okeanos-meren l\xc3\xa4nsireunalla._NEWLINE_Eoksella on kaksi sisarusta: auringon jumala Helios ja kuun jumalatar Selene. Eos solmi avioliitton titaani Astraioksen kanssa ja synnytti t\xc3\xa4hdet ja tuulet._NEWLINE_Eoksella on ollut muitakin lemmensuhteita. Yksi rakastajista oli Tithonos, jonka kanssa Eoksella oli Memnon-niminen poika, jonka Akhilleus surmasi Troijan sodassa. Tithonos sai lahjaksi ikuisen el\xc3\xa4m\xc3\xa4n, mutta ei kuitenkaan ikuista nuoruutta. Entinen rakastaja muuttui vanhemmiten kaskaaksi ja haikailee pensaikoissa lyhytaikaisiksi j\xc3\xa4\xc3\xa4neit\xc3\xa4 rakkauden ilojaan.'